钦定古今图书集成/明伦汇编/官常典/第498卷 > 萧慈氏奴
## 钦定古今图书集成/明伦汇编/官常典/第498卷 > 萧慈氏奴

按《辽史萧惠传》：“惠二子：慈氏奴、兀古匿。兀古匿终北
府宰相。慈氏奴字宁隐，太平初，以戚属补祗候郎君。
上爱其勤慎，升闸撒狘，加右监门卫上将军。西边有
警，授西北路招讨都监，领保大军节度使。政济恩威，
诸部悦附。入为殿前副点检，历乌古敌烈部详稳。征
李谅祚，为统军都监，与西北路招讨使敌鲁古率蕃部诸军由北路趋凉州，获谅祚亲属。夏人扼险以拒，
慈氏奴中流矢卒，年五十一，赠中书门下平章事。